stanford-oval/wikipedia huggingface dataset:
Puolan malja

Johan Jacob Nervander
Puolan malja on nimitys Helsingissä vuonna 1830 tapahtuneelle poliittiselle skandaalille, jossa ylioppilaiden väitettiin kohottaneen maljan Venäjää vastaan kapinoiville puolalaisille.
Puolan kapina, joka alkoi 29. marraskuuta 1830, oli laajennut koko Euroopan puheenaiheeksi. Venäjän keisari Nikolai I pelkäsi kumouksen leviävän, minkä seurauksena myös Suomen viranomaiset pitivät tavallistakin tiukemmin silmällä kaikkea vähänkin epäilyttävää toimintaa. Helsingissä joukko ylioppilaita oli juhlinut 16. joulukuuta 1830 pro gradu -koetuloksiaan Mennin kahvilassa Aleksanterinkadulla ja tilaisuudessa oli kohotettu ”puolalainen malja”.
Matematiikan dosentti Claes Albert Tulindberg ilmiantoi osalliset muutamia kuukausia jälkeenpäin ja kertoi joukossa olleen myös kaksi yliopiston opettajaa, J. L. Runeberg ja J. J. Nervander. Huhupuheiden mukaan ilmiannon syynä oli se, että Nervander oli Tulindbergin kilpailija avointa matematiikan apulaisprofessuuria haettaessa.
Kireässä ilmapiirissä tapaus sai suhteettoman huomion ja siitä raportoitiin itselleen keisarille. Tapauksen pelättiin asettavan suomalaisten lojaaliuden tsaarinvallalle epäilyksenalaiseksi, joten siihen reagoitiin tiukasti. Ministerivaltiosihteeri ja yliopiston vt. kansleri Robert Henrik Rehbinder matkusti Pietarista Helsinkiin tutkimaan tapausta. Hänen kuulusteluissaan Nervander kiisti edes olleensa paikalla ja Runeberg keksi selittää kyseessä olleen väärinkäsitys. Hän sanoi ylioppilaiden kutsuvan lasin viimeistä juomatilkkaa ”puolalaiseksi”. Lisäksi kaikki läsnä olleet väittivät Tulindbergin olleen niin tukevassa humalassa, ettei hän olisi voinut seurata tilannetta kovinkaan tarkasti. Rehbinder hyväksyi selitykset ja lopulta Pietarista vaadittiin vain rehtoria antamaan julkinen varoitus osallisille. Rehbinder sanoi myöhemmin tapausta kanslerikautensa vaikeimmaksi.
Vaikka ylioppilaspiireissä tunnettiinkin yleisesti jonkinlaista sympatiaa kapinoivia puolalaisia kohtaan, kyseessä tuskin oli kovin vakava poliittinen kannanotto vaan pikemminkin kiinnostuksen ilmaiseminen maailmantapahtumiin.
Aiheesta muualla

Ylioppilaan vapaus 100 vuotta sitten: Puolan kapinallisten malja, Suomen Kuvalehti, 20.12.1930, nro 51-52, s. 19, Kansalliskirjaston digitaaliset aineistot
Rumbek

Pyhän perheen kirkko Rumbekissa.
Rumbek (arab. رمبك‎, Rumbak) on Etelä-Sudanin Lakesin osavaltion pääkaupunki. Se sijaitsee lähellä maan maantieteellistä keskipistettä. Kaupungista on maan pääkaupunkiin, Jubaan, matkaa noin 300 kilometriä lentämällä.
Aiheesta muualla

Kuvia tai muita tiedostoja aiheesta Rumbek Wikimedia Commonsissa
Rumbek, South Sudan Encyclopædia Britannica. Viitattu 9.8.2021. (englanniksi)
South Sudan – Lakes State, Rumbek County, Rumbek town WASH Infrastructure Types – As of 18 May 2021 UNICEF, WASH Cluster / ReliefWeb.  27.5.2021 / 5.6.2021. Viitattu 9.8.2021. (englanniksi)
Profeetta Elian skiitta

| Profeetta Elian skiitta Σκήτη Προφήτου Ηλιού |
| --- | --- |

Sijainti:  Athos,  Kreikka
Koordinaatit:  40°16′52″N, 24°15′10″E
Kirkkokunta:  ortodoksinen kirkko
Pääluostari:  Pantokrátorin luostari
Tyyppi:  skiitta, munkkiluostari
Perustettu:  1839
Asukkaita:  10
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Profeetta Elian skiitta (kreik. Σκήτη Προφήτου Ηλιού, Skíti Profítou Ilioú) on ortodoksinen Pantokrátorin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa.
Profeetta Elian skiitta syntyi virallisesti vuonna 1839. Sen paikalla oli aiemmin useita keljoja. Skiitta kasvoi voimakkaasti 1900-luvun alkupuolelle saakka. Skiitan kirkko vihittiin vuonna 1903. Siihen kuuluu myös kolme kappelia sekä laaja kirjasto.
Skiitassa noudatetaan kinobioottista kilvoittelutapaa. Vuonna 2011 skiitassa oli kymmenen asukasta.
Ryöskärinkalla

Ryöskärinkalla
| --- | --- |
Sijainti:  65°33.566′N, 025°1.797′E, Iin kunta Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Ryöskärinkalla on saari Iin kunnassa Perämerellä lähellä Simon kunnanrajaa, noin neljän kilometrin päässä Vatungin niemeltä länsiluoteeseen. Saari on matala ja sillä kasvaa pääasiassa lehtipuita ja pensaita. Metsästys on sallittu ilman maanomistajan lupaa.
Saaren itärannalla noin 200 metrin päässä saaren eteläkärjestä on autiotupa, pieni kolmen hengen kamiinalämmitteinen kota. Saarella ei ole laituria.
Rietas rukousmylly

| Rietas rukousmylly |
| --- | --- |

Kirjailija:  Arto Paasilinna
Kieli:  suomi
Genre:  huumori
Kustantaja:  WSOY
Julkaistu:  2007
Ulkoasu:  sidottu
Sivumäärä:  248
ISBN:  978-951-0-32571-1
Löydä lisää kirjojaKirjallisuuden teemasivulta
Rietas rukousmylly on Arto Paasilinnan kirjoittama ja vuonna 2007 WSOY:n julkaisema humoristinen romaani. Teos on julkaistu myös Veikko Honkasen lukemana äänikirjana.
Kirja kertoo entisen kehityspäällikön Lauri Lonkosen ja tuotekehittelijän Kalle Homasen seikkailuista ympäri maailmaa yrittäen saada kaupattua Kallen keksintöä, erikoista rukousmyllyä, jonka tarkoitus on hoitaa ihmisen uskonnolliset asiat. Kirjan tapahtumapaikkoina ovat muun muassa Intia, Tiibet sekä Inarin järvenjää. Tapaavatpa Lauri ja Kalle myös 14. dalai-laman sekä Hannele Pokan. Myös lumimies Himalajalla tulee herroille tutuksi.
Pitkäniemi (täsmennyssivu)

Pitkäniemi tarkoittaa ainakin seuraavia:
Pitkäniemi, Lohjan kaupunginosa
Pitkäniemen sairaala, psykiatrinen sairaala Nokialla
Pitkäniemi, Kalkun rautatieaseman alkuperäinen nimi
F. M. Pitkäniemi (1878–1948), Valion toimitusjohtaja ja professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pitkäniemi”, voi hakea sivunnimihaulla, laajalla sivunnimihaulla tai tekstihaulla.
Prinzzess

| Prinzzess |
| --- | --- |

Henkilötiedot
Koko nimi:  Sarah Pershing
Syntynyt: 6. helmikuuta 1985 (ikä 39)
Pornonäyttelijä
Taiteilijanimet:  Felicity Jade, Prinzzess Felicity Jade, Prinzzess Sahara
Pituus:  163 cm
Paino:  52 kg
Aiheesta muualla
www.prinzzess.com
IMDb
Prinzzess (s. 6. helmikuuta 1985 Florida, Yhdysvallat) on yhdysvaltalainen pornonäyttelijä. Lokakuussa 2004 hän oli Penthousen kansikuvatyttönä.
Floridalaissyntyinen Prinzzess kasvoi ja asui nuoruutensa Belizessä, jossa hänen vanhempansa toimivat lähetyssaarnaajina ja jossa he viettivät amissityylistä elämää.
Aiheesta muualla

Wikimedia Commonsissa on kuvia tai muita tiedostoja aiheesta .
Prinzzess Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Rugby kesäolympialaisissa 2016 – naisten turnaus

Naisten rugbyturnaus vuoden 2016 kesäolympialaisissa alkoi 6. elokuuta ja päättyi 8. elokuuta. Ottelut pelattiin Deodoro Stadiumilla. Turnaukseen osallistui 12 maata, jotka on jaettu kolmeen alkulohkoon. Turnaus oli ensimmäinen naisten rugbyturnaus olympiatasolla. Mestaruuden voitti Australia, joka voitti loppuottelussa Uuden-Seelannin. Pronssia voitti Kanada.
Karsinnat

| Karsintaturnaus | Päivämäärä | Paikat | Kvalifioitunut |
| --- | --- | --- | --- |
| Isäntämaa | 2. lokakuuta 2009 | 1 |  Brasilia |
| Sevens World Series (2014–15) | 23. toukokuuta 2015 | 4 |  Australia |
| Sevens World Series (2014–15) | 23. toukokuuta 2015 | 4 |  Kanada |
| Sevens World Series (2014–15) | 23. toukokuuta 2015 | 4 |  Iso-Britannia |
| Sevens World Series (2014–15) | 23. toukokuuta 2015 | 4 |  Uusi-Seelanti |
| CONSUR rugby-7 -turnaus 2015 | 7. kesäkuuta 2015 | 1 |  Kolumbia |
| NACRA rugby-7 -turnaus 2015 | 14. kesäkuuta 2015 | 1 |  Yhdysvallat |
| Rugby Europe rugby-7 -turnaus 2015 | 21. kesäkuuta 2015 | 1 |  Ranska |
| Rugby Africa rugby-7 -turnaus 2015 | 27 syyskuuta. 2015 | 1 |  Kenia |
| Oceania rugby-7 -turnaus 2015 | 15. marraskuuta. 2015 | 1 |  Fidži |
| ARFU rugby-7 -turnaus 2015 | 29. marraskuuta 2015 | 1 |  Japani |
| Rugby-7:n olympiakarsintaturnaus 2016 | 26 kesäkuuta. 2016 | 1 |  Espanja |
| Total | Total | 12 |  |
Etelä-Afrikka voitti Rugby Africa -turnauksen, mutta maan rugbyliitto ilmoitti myöhemmin, ettei naisten joukkue osallistu olympialaisiin. Täten turnauksen toiseksi tullut joukkue, Kenia, valikoitui olympiaturnaukseen.
Alkulohkot > Lohkokolmosten keskinäinen sijoitus

Kaksi parasta lohkokolmosta pääsee pudotuspeleihin
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Yhdysvallat | 3 | 1 | 1 | 1 | 67 | 24 | +43 | 6 |
|  Espanja | 3 | 1 | 0 | 2 | 31 | 65 | -34 | 5 |
|  Brasilia | 3 | 1 | 0 | 2 | 29 | 77 | -48 | 5 |
Pudotuspelit > Sijat 5.-8.

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät sijat 5–8 | Välierät sijat 5–8 |  |  | Ottelu 5. sijasta | Ottelu 5. sijasta |
 
: 8.8.
|  |   Espanja | 12 |   |  |  |  |
|  |   Ranska | 24 |   |  |  |  |
|  |   |  |   |  |  |  |
|  |  |  |  |  | 8.8. | 8.8. |
|  |   |   |   |   |   Ranska | 5 |
|  |   |   |   |   |   Yhdysvallat | 19 |
|  |   |  |   |  |  |  |
|  |   |  |   |  |  |  |
|  |  |  |  |  | Ottelu 7. sijasta | Ottelu 7. sijasta |
|  | 8.8. | 8.8. |   |  | 8.8. | 8.8. |
|  |   Yhdysvallat | 12 |   |  |   Espanja |  21 |
|  |   Fidži | 7 |   |  |   Fidži |  0 |
Pudotuspelit > Sijat 9.-12.

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät sijat 9–12 | Välierät sijat 9–12 |  |  | Ottelu 9. sijasta | Ottelu 9. sijasta |
 
: 7.8.
|  |   Brasilia | 24 |   |  |  |  |
|  |   Kolumbia | 0 |   |  |  |  |
|  |   |  |   |  |  |  |
|  |  |  |  |  | 8.8. | 8.8. |
|  |   |   |   |   |   Brasilia | 33 |
|  |   |   |   |   |   Japani | 5 |
|  |   |  |   |  |  |  |
|  |   |  |   |  |  |  |
|  |  |  |  |  | Ottelu 11. sijasta | Ottelu 11. sijasta |
|  | 7.8. | 7.8. |   |  | 8.8. | 8.8. |
|  |   Kenia | 0 |   |  |   Kolumbia |  10 |
|  |   Japani | 24 |   |  |   Kenia |  22 |
Järjestys

| # | Joukkue |
| --- | --- |
1 Kultaa:  Australia
2 Hopeaa:  Uusi-Seelanti
3 Pronssia:  Kanada
4.:  Iso-Britannia
5.:  Yhdysvallat
6.:  Ranska
7.:  Espanja
8.:  Fidži
9.:  Brasilia
10.:  Japani
11.:  Kenia
12.:  Kolumbia
Aiheesta muualla

Kuvia tai muita tiedostoja aiheesta Rugby kesäolympialaisissa 2016 – naisten turnaus Wikimedia Commonsissa
Roberto Gerhard

Roberto Gerhard (vas.) ja Felipe Pedrell.
Robert, myöh. Roberto Juan René Gerhard i Ottenwaelder (25. syyskuuta 1896 Valls, Katalonia, Espanja – 5. tammikuuta 1970 Cambridge, Yhdistynyt kuningaskunta) oli espanjalainen säveltäjä. Hän oli isänsä puolelta sveitsiläistä ja äitinsä puolelta elsassilaista sukua.
Gerhard syntyi Vallsissa, Kataloniassa, ja opiskeli pianonsoittoa Enrique Granadosin ja sävellystä Felipe Pedrellin johdolla. Hän oli myös Arnold Schönbergin ainoana espanjalaisena oppilaana Wienissä ja Berliinissä. Hän palasi Barcelonaan vuonna 1928.
Gerhard pakeni Espanjan sisällissodan puhjettua Ranskaan eikä koskaan palannut vakituisesti kotiseuduilleen. Hän asettui Cambridgeen, Englantiin. Hän kärsi 1950-luvulta alkaen sydänvaivoista. Hän kuoli Cambridgessa 1970.
Gerhardilta valmistui neljä sinfoniaa. Viidennestä on säilynyt luonnoksia vuodelta 1969. Lisäksi tuotantoon kuuluu mm. näyttämö- ja kamarimusiikkia.
Kirjallisuutta

Adkins, Monty – Russ, Michael (toim.): The Roberto Gerhard Companion.  Farnham:  Ashgate, 2013.  ISBN 978-1-4094-4515-9.
Roberto Hernández

| Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Maa:   Kuuba> Miesten yleisurheilu. |
| --- | --- | --- | --- |
|  Hopeaa | Barcelona 1992 | 4×400 m |  |
| MM-kilpailut  | MM-kilpailut  | MM-kilpailut  |  |
|  Pronssia | Rooma 1987 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Indianapolis 1987 | 400 m |  |
| Universiadit  | Universiadit  | Universiadit  |  |
|  Kultaa | Duisburg 1989 | 400 metriä |  |
Roberto Hernández Prendes (6. maaliskuuta 1967 Florida – 5. heinäkuuta 2021 Havanna) oli kuubalainen 400 metrillä ja 4×400 metrin viestissä menestynyt pikajuoksija ja olympiamitalisti.
Hernández juoksi 400 metriä parhaimmillaan vuonna 1990 aikaan 44,14 sekuntia. Hän saavutti 4×400 metrin viestissä olympiahopeaa Barcelonassa 1992 ja MM-pronssia Roomassa 1987. 400 metrillä hän saavutti sisäratojen MM-hopeaa Indianapolisissa 1987 ja sijoittui Barcelonan kesäolympialaisissa viidenneksi ja vuoden 1991 MM-kilpailuissa neljänneksi. Ateenassa 1986 hän juoksi 400 metrillä alle 20-vuotiaiden MM-hopealle. Hernández kilpaili Kuuban viestijoukkueessa myös Atlantan kesäolympialaisissa 1996. Alueellisista kilpailuista hän voitti useita mitaleja. Hernández kärsi viimeisinä elinkuukausinaan terveysongelmista ja kuoli havannalaisessa sairaalassa 54-vuotiaana 5. heinäkuuta 2021.
Aiheesta muualla

Roberto Hernández Kansainvälinen olympiakomitea. (englanniksi)
Ruokkaanneva

Ruokkaanneva (pinta-ala 323 ha) on suo Vimpelin Sääksjärvellä. Se kuuluu Suomen Natura 2000 -alueisiin.
Ruokkaanneva on keidassuo, jossa on myös aapamaisia piirteitä. Suo on Etelä-Pohjanmaan tärkeimpiä lintujen pesimä- ja levähdysalueita.
Pirkko Kurikka

| Pirkko Kurikka> Henkilötiedot |
| --- | --- |
Syntynyt: 9. kesäkuuta 1949 (ikä 75) Urjala
Käsikirjoittaja
Alma mater:  Teatterikoulu
Palkinnot
 valtionpalkinto, 1984  Suomen Kulttuurirahasto, Pohjois-Karjalan rahasto, tunnustuspalkinto, 2021 
Aiheesta muualla
IMDb 
Elonet
Pirkko Kurikka (s. 9. kesäkuuta 1949 Urjala) on suomalainen näytelmäkirjailija ja teatteriohjaaja.
Pirkko Kurikka opiskeli Helsingin yliopistossa estetiikkaa, taidehistoriaa ja draamakirjallisuutta. Teatterityöstä hän kiinnostui Ylioppilasteatterissa ja pääsi toisella yrittämällä Teatterikoulun dramaturgilinjalle, jossa hänen opettajiaan olivat muiden muassa Aale Tynni, Eila Pennanen ja erityisen merkittävänä Jussi Kylätasku. Kurikka valmistui vuonna 1974, mutta alkoi pian haluta pois Helsingin taiteilijapiiristä ja muutti Ilomantsiin. Hän on viettänyt paljon aikaa myös Intiassa.
Kurikka on Joensuun vapaan teatterin perustajajäsen vuodelta 1982. Hän on toiminut muun muassa Pohjois-Karjalan taidetoimikunnan puheenjohtajana ja Joensuun kirjallisuustapahtuman työryhmän jäsenenä.
Pirkko Kurikan tuotantoon kuuluu muun muassa musiikkinäytelmä Kullervo, jota KOM-teatteri esitti 1975–1977. Vuonna 1984 Kurikka sai elokuvataiteen valtionpalkinnon tekemästään käsikirjoituksesta Yle TV2:n televisioelokuvaan Uppotukki, . Kalle Pursiainen sovitti ja ohjasi Kurikan käsikirjoituksen.
Näytelmiä

Paras kaveri (Tikapuuteatteri 1973)
Kullervo (KOM-teatteri 1975)
Ystävyyden tähden eli Ilmarisen ja Kaukomielen seikkailu Pahassa Pohjolassa (nukkenäytelmä, 1979)
Kevään musta valo (1981)
Pimeän poika (1982)
Kerikansan kronikat (1984)
Uppotukki (Yle TV2 Teatteritoimitus 1984)
Jääsydän (1987)
Lauantai (1990)
Varastettu elämä (Yle Televisioteatteri 1993)
Arvottomat kuolintavat (2007)
Tytär, poika ja miniä (käsikirjoitus ja ohjaus, Espoon kaupunginteatteri 2008)
Isosisko (käsikirjoitus ja ohjaus, Joensuun vapaa teatteri 2009)
Pohjasuru (käsikirjoitus ja ohjaus, Joensuun Vapaa Teatteri, 2012)
Muistipalatsi (Joensuun vapaa teatteri 2017)
ALMA - Kaksi matkaa Länttä kohti (käsikirjoitus ja ohjaus, Joensuun Vapaa Teatteri 2021)
Aiheesta muualla

Pirkko Kurikka Teatterien Ilona-esitystietokanta. Viitattu 28.10.2020.
Kurikka, Pirkko RITVA-tietokanta – Radio- ja televisioarkisto. Viitattu 28.10.2020.
Riemukas Robinsonin perhe

| Riemukas Robinsonin perhe> Meet the Robinsons |
| --- | --- |

Ohjaaja:  Stephen J. Anderson
Käsikirjoittaja:  Michelle Bochner Spitz
Tuottaja:  Dorothy McKim
Säveltäjä:  Danny Elfman
Pääosat:   Spencer Fox  Jordan Fry  Zach Tyler Eisen 
Valmistustiedot
Valmistusmaa:  Yhdysvallat
Tuotantoyhtiö:  Buena Vista Pictures
Levittäjä:  Walt Disney Studios Motion Pictures Walt Disney Studios Sony Pictures Releasing (käännä suomeksi) Disney+
Ensi-ilta:   Yhdysvallat 30. maaliskuuta 2007  Suomi 10. elokuuta 2007 
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Riemukas Robinsonin perhe (engl. Meet the Robinsons) on tietokoneanimaationa toteutettu, järjestyksessä 47. Walt Disney Picturesin elokuva. Sen ensi-ilta Yhdysvalloissa oli 30. maaliskuuta 2007. Elokuvan henkilöt ja tapahtumat perustuvat William Joycen kirjaan A Day with Wilbur Robinson.
Juoni

Lauri on 12-vuotias orpo poika, joka unelmoi löytävänsä perheen. Hänen matkansa kokee odottamattoman käänteen kun salaperäinen muukalainen Vilppu Robinson kuljettaa hänet maahan, jossa kaikki on mahdollista – tulevaisuuteen.
Suomalaiset ääninäyttelijät

| Suomalainen ääninäyttelijä | Rooli |
| --- | --- |
Eija Vilpas: Mirja Toivola
Henri Piispanen: Lauri
Akira Takaki: Kuuppa
Heikki Sankari: herra Harrington / toimittaja
Rinna Paatso: rouva Harrington
Pekka Autiovuori: herra Virtanen
Sinikka Sokka: Lyyli Kuikelo
Pasi Ruohonen: Spurtti / Pate
William Azerot: Taneli Pulkkinen
Ella Jaakkola: Liisi / nuori Fanni
Niilo Syväoja: Vilppu
Risto Kaskilahti: Koppahattu
-: Doris / Vasuri
Pertti Koivula: Johtaja
Matti Holi: Dimitri
Teuvo Matala: Kalle
Antti Pääkkönen: Paavo-vaari
Nina Tapio: Viola-täti
Petri Liski: Tarmo-setä
Sasu Moilanen: Arttu-eno
Jukka Rasila: Tilda-serkku
Kari Hietalahti: Elmo-serkku / Mini
Mikko Kivinen: Fritz-setä / Petunia-täti
Sari Ann Moilanen: Fanni
Antti Jaakola: Frankie Sammakko
Ari-Matti Hedman: Kornelius
Rebekka Holi: Sivuäänet/Muut
Sean San Miguel: Sivuäänet/Muut
Hannele Karppinen: Sivuäänet/Muut
Kari Leppälä: Sivuäänet/Muut
Kiti Kokkonen: Sivuäänet/Muut
Tero Pennanen: Sivuäänet/Muut
Lähde:
Prionosuchus

| Prionosuchus |
| --- | --- |

 Permikausi 270 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Yläheimo::  †Archegosauroidea
Heimo::  †Archegosauridae
Suku::  †Prionosuchus  Price, 1948
Laji::  plummeri
Kaksiosainen nimi
 † Prionosuchus plummeri  Price, 1948 
Katso myös
   Prionosuchus Commonsissa 
Infobox OKNimi-testi OK: 
Prionosuchus on sukupuuttoon kuollut suurten panssarisammakoiden suku. Siitä tunnetaan yksi laji, P. plummeri, joka eli keskisellä permikaudella, noin 270  miljoonaa vuotta sitten. Lajin fossiileja on löydetty koillisesta Brasiliasta, Parnaíba-joen lähistöltä. Prionosuchus kasvoi jopa 9 metriä pitkäksi, ja oli siis suurin elänyt sammakkoeläin.
Taieilijan näkemys.
Aiheesta muualla

Prehistoric Wildlife: Prionosuchus (Arkistoitu – Internet Archive)
Purmojärvi

| Purmojärvi |
| --- | --- |
 Purmojärvi
 Koordinaatit: 63°16.265′N, 23°17.478′E 
Valtio:  Suomi
Maakunta:  Etelä-Pohjanmaa
Kunta:  Kauhava
Entinen kunta:  Kortesjärvi
Hallinto:  
 – Asutustyyppi:  kylä
Aikavyöhyke:  UTC+2
 – Kesäaika:  UTC+3
Postinumero:  62470
Infobox OKVirheellinen NIMI-arvo: 
Purmojärvi on kylä Kauhavan kaupungissa Etelä-Pohjanmaalla, entisen Kortesjärven kunnan alueella Seututien 741 varrella. Purmojärvellä sijaitsee Purmojärven kahakan muistomerkki joka paljastettiin vuonna 1959.
Preeriahiirihaukka

| Preeriahiirihaukka |
| --- | --- |
 Aikuinen preeriahiirihaukka
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Hiirihaukat Buteoninae
Suku::  Hiirihaukat Buteo
Laji::  swainsoni
Kaksiosainen nimi
 Buteo swainsoni  Bonaparte, 1838 
Synonyymit
 Buteo swainsonii 
 Preeriahiirihaukan levinneisyys. Pesimisalueet on merkitty keltaisella ja talvehtimisalueet sinisellä värillä.
Katso myös
   Preeriahiirihaukka Wikispeciesissä   Preeriahiirihaukka Commonsissa 
Infobox OKNimi-testi OKIUCN-testi OK: 
Preeriahiirihaukka (Buteo swainsoni) on suurehko hiirihaukkojen sukuun kuuluva haukkalaji. Sen on saanut englanninkielisen nimensä (engl. Swainson's Hawk) ja tieteellisen nimensä 1800-luvulla eläneen englantilaisen lintutieteilijä William Swainsonin mukaan.
Ulkonäkö ja koko

Preeriahiirihaukan sulkapeitteessä on kolmea eri väriä: tummanruskeaa, vaaleanruskeaa ja kermanvalkoista. Sen siipisulat ovat tummanruskeat ja pään seutu vaaleanruskea lukuun ottamatta valkoisia kasvoja. Alavatsa on lähes valkoinen. Linnun voi tunnistaa muista samankaltaisista haukoista lyhyen ja tumman koukkunokan ansiosta. Sukupuolet ovat samannäköiset.
Preeriahiirihaukan tyypillinen ruumiinpituus on 50 senttimetriä ja siipien kärkiväli 120–140 senttimetriä. Se painaa 700–1 350 grammaa. Ruumiinrakenne on vankka ja siivet ovat suuret ja leveät.
Ravinto

Preeriahiirihaukan ruokavalio on petolinnuille harvinainen ja vaihteleva. Kesän aikana se syö ensisijaisesti pikkunisäkkäitä, mutta myös matelijoita, lintuja ja ahvenkaloja. Talvehtiessa ja muuttomatkalla sekä joskus kesälläkin sen ruokavalioon kuuluvat pienet selkärankaiset ja hyönteiset, esimerkiksi sudenkorennot, perhoset, koit ja heinäsirkat.
Levinneisyys ja elinympäristö

Preeriahiirihaukka elää avoimilla alueilla, kuten preerialla, tasangoilla, kuivilla niityillä ja pensasarolla läntisessä Pohjois-Amerikassa. Itäisessä Pohjois-Amerikassa laji on hyvin harvinainen, koska siellä on paljon preeriahiirihaukalle kelpaamattomia viljelysmaita Preeriahiirihaukka on muuttolintu, joka talvehtii Etelä-Amerikassa. Muuton aikana satojatuhansia lintuja voi yhtäjaksoisesti muuttaa etelään. Muuttoreitti kulkee Pohjois-Amerikasta Panaman kautta aina Etelä-Amerikan eteläkärkeen asti. Matka on petolintujen toiseksi pisin muuttomatka muuttohaukan jälkeen, sillä preeriahiirihaukka lentää yli 10 000 kilometriä alle kahdessa kuukaudessa, lähes 200 kilometriä päivässä. Muuttomatkan aikana linnut hyödyntävät reitillä kulkevaa lämmintä ilmavirtausta.
Lajista on tehty havaintoja Argentiinassa, Belizessä, Boliviassa, Brasiliassa, Kanadassa, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa, Panamassa, Paraguayssa, Perussa, Yhdysvalloissa, Uruguayssa ja Venezuelassa. Preeriahiirihaukan on todettu kierrelleen myös Chilessä, Dominikaanisessa tasavallassa, Norjassa, Trinidadissa ja Tobagossa. Kokonaisuudessaan sen elinympäristö on alle 20 000 neliökilometrin laajuinen.
Pesintä

Preeriahiirihaukka pesii toukokuusta heinäkuuhun, ja se tekee vain yhden poikueen vuodessa. Lintu munii 2-3 tai joskus 1 tai 4 munaa. Preeriahiirihaukan munat ovat vaaleita ja niissä on harvakseltaan tummia laikkuja. Preeriahiirihaukka saa vuosittain monta poikasta, jotka surmaavat usein toisiaan. Poikanen oppii lentämään yleensä kuukauden ikäisenä.
Preeriahiirihaukka tekee pesänsä yksinäiseen puuhun. Pesä on kasa tikkuja, jotka on vuorattu risuilla, ruoholla ja villalla.
Uhat

Preeriahiirihaukka on luokiteltu elinvoimaiseksi, mutta lajin kanta on pienenemässä. Pitkällä muuttomatkalla Panaman kannaksen kautta haukat väsyvät ja ovat vaarassa joutua metsästäjien saaliiksi. Myös elinympäristöjen tuhoutuminen ja torjunta-aineiden liiallinen käyttö vähentävät kantaa. Argentiinassa todettiin vuosina 1995 ja 1996 tapaukset, joissa preeriahiirihaukat söivät myrkytettyjä heinäsirkkoja. Parin päivän sisällä kuoli 6 000 haukkaa.